text: Opera blandt danskere og dåseøl
  23 juli 2013 kl. 14.46
  Opera er normalt noget, man forbinder med pomp og pragt, men i dag var det også for handlende i Poetsch.
  Syd- og Sønderjyllands nye opera, Opera på Grænsen, lavede i dag et overraskelsesangreb af de helt store lige på den anden side af grænsen.
  Og det var ikke et angreb med krudt og kugler, men med piano og sang. Lige pludselig begyndte to af butikkens uniformerede ansatte til stor overraskelse for de handlende i Poetsch at synge opera.
  Den såkaldte ?flash mob? skal ikke kun gøre reklame for en stor åbningskoncert, den skal også gøre operaen til noget for alle.
  - Opera behøver ikke være på en stor scene, med et stort symfoniorkester og dyre priser. Opera kan faktisk rigtig meget. Bare det at opleve en operastemme, det rammer folk. Og det rammer også helt almindelige mennesker. Det er ikke noget, man behøver at have en lang dannelse for at få sådan en oplevelse, siger, Stine Elbæk, en af sangerne
  